title: Therion
text: Therion zo ur strollad sonerien heavy metal a vro Sveden krouet gant Christofer Johnsson e 1987. Ar ger "therion" a zeu eus ar gresianeg therion (θηρίον), a dalvez kement a "Loen". An anv a zo ivez un dave d'ar strollad Celtic Frost, gant an albom To Mega Therion
  
  Kroget en deus evel ur strollad death metal, hag ouzhpennet o deus diwezatoc'h elfennoù laz-seniñ d'ar sonerezh metal, oc'h implij lazoù-kanañ ha sonerien klasel, ket hepken en ur ouzhpenañ d'ar sonerezh, met evel ul lodenn a-bezh eus ar sonaozañ. Therion a zo ar c'hentañ strollad metal da seniñ e live gant ul laz-seniñ. Ar strollad-mañ eo en deus lakaet da vezañ anavezet ar metal sinfonek.
  
  Sonerezh Therion a zo levezonet gant mitologiezhioù disheñvel ha diazezet eo war meziadoù o tont eus ar skiantoù kuzh, an hudouriezh hag an hengounoù. Lodenn brasañ ar c'homzoù a zo skrivet gant Thomas Karlsson, penn-bras ha krouer an urzh hudouriezh Dragon Rouge. Kalzig a cheñchamantoù line-up a zo bet abaoe krouadur ar strollad.
  
  Izili 
   Christofer Johnsson - Gitar, Touchennaoueg
   Christian Vidal - Gitar
   Nalle "Grizzly" Påhlsson - Gitar boud
   Johan Koleberg - Taboulinoù
   Thomas Vikström - Kan pennañ
  
  Kenlabourerien pennañ 
   Snowy Shaw (Abaoe 2006)
   Katarina Lilja (2006–2007, abaoe 2008)
   Lori Lewis (Abaoe 2007)
   Waldemar Sorychta (2010, Sitra Ahra tour)
  
  Pladennoù 
  
   Of Darkness... (1991)
   Beyond Sanctorum (1992)
   Symphony Masses: Ho Drakon Ho Megas (1993)
   Lepaca Kliffoth (1995)
   Theli (1996)
   A'arab Zaraq - Lucid Dreaming (1997)
   Vovin (1998)
   Crowning of Atlantis (1999)
   Deggial (2000)
   Secret of the Runes (2001)
   Sirius B (2004)
   Lemuria (2004)
   Gothic Kabbalah (2007)
   Sitra Ahra (2010)
  
  Daveoù
  
  Liammioù diavaez 
  
   Lec'hienn ofisiel
   Fanclub ofisiel
   Myspace ofisiel
   Twitter ofisiel
  
  Strolladoù sonerezh metal simfonek
  Strolladoù sonerezh Sveden